
ulla  pars  corporis  humani  fabricam  pul¬ 
chriorem  quam  Oculus  habet ;  nullaque  munus 

insignius  persolvit ;  nec  ullum  ex  organis  sen¬ 
sus  res  tam  praeclaras,  vel  tam  dignas  attentione, 

philosopho  vel  anatomico,  rerum  naturae  cu¬ 
rioso,  impertit. 

Ob  hanc  causam  anatomici  et  physiologi  ad 
fabricam  Oculi  altius,  pro  virili  parte,  et  saepe 
maxima  cum  felicitate,  explicandam  operam 

impenderunt.  Et  ad  hoc  perficiendum,  quam¬ 
vis  miratione  capti,  theorias  ineptas  non  finxe¬ 
runt,  sed  ut  explanarent  sedem  ejus  morborum, 
et  rationem  redderent  eorum  symptomatum, 
conati  sunt,  atque  sic  rationem  medendi  expe¬ 
ditiorem,  modumque  feliciorem  quo  sanari  pos¬ 
sint,  curantibus  ostenderunt. 

De  subtili  oculi  fabrica,  usibusque  singula¬ 
rum  partium  propriis,  consilium  est  mihi  brevi¬ 
ter  tractare. 


DE  OCULI  STRUCTURA. 


i.  Oculus  in  cavo  fere  conico  ex  ossibus 
cranii  et  faciei  formato,  situs  est ;  musculi  qua- 
tuor  recti,  et  duo  obliqui,  illum  multa  pingue¬ 
dine  instructum,  huc  atque  illuc  volvunt.  Pal¬ 
pebra,  quae  ciliis  ornatur,  eum  dein  tegit,  et  pul¬ 
verem  aut  lucem  fortiorem  excludit :  copiosa 
unda  lachrymarum  ex  glandula  in  parte  supe¬ 
riore  orbitae  sita,  humectat. 

ii.  Globus  oculi  sensui  privatim  destinatus, 

ex  Tunicis  et  Humoribus  ad  partis  munera  fun¬ 
genda,  mire  inter  sese  accommodatis,  constat ; 
de  his  pauca  dicam. 

in.  Sclerotica  majorem  partem  oculi  in  sinu 
suo  continet.  Fere  rotunda,  anteriore  parte 
plana,  ex  substantia  coriacea,  albida,  resiliente, 
in  duas  laminas,  saltem  in  foetu,  dividitur :  ex¬ 
terior  quarum  est  densa,  ei  propria  ;  interior 
huic  arcte  adhaerens,  tenuis,  fusca,  a  pia  meninge 
nervi  optici  continuatur.  Haec  tunica  variis 
foraminibus  per  quae  vasa  et  nervi  transire  pos¬ 
sunt,  perforatur. 

iv.  Cornea  ad  anteriorem  partem  scleroticae 
adhaeret,  atque  structura  est  adeo  diversa,  ut 
alia  in  aliam  vix  extendunt.  Laminas  plurimas 
efficiunt,  quas  tela  cellulosa,  aqua  unde  est  pel¬ 
lucida,  referta,  connectit.  Vasa  fplurima,  quae 
in  foetu  sunt  rubra,  et  in  adulto  humorem  te¬ 
nuem  atque  pellucidum  vehentia,  eam  ornant. 
Anteriore  parte  sclerotica  est  convexior,  et  seg¬ 
mentum  minoris  circuli,  majori  impositum, 
plures  radios  lucis  accipit,  et  sic  circuitum  visus 
auget. 


v.  Tunica 

v.  Tunica  adnata ,  membrana  est  pellucida, 
et  propago  cutis  verae  palpebrarum.  Anteriori 
scleroticae,  quae  per  eam  albida  videtur,  et  cor¬ 
neae  ipsi  obducitur.  Ex  hoc  colore  albido  scle- 
rotidis  quidam  anatomici,  e  tendinibus  expan¬ 
sis  musculorum  rectorum,  tunicam  albugineam, 
enatam,  sed  perperam,  crediderunt.  Adnatae 
tribuitur  dolor,  quo  a  pulvere  fricante,  oculus 
afficitur  ;  sed  nec  corneae  ipsi  omnis  sensilitas 
deest.  Eidem  tunicae  collabenti  pellicula  quae 
lumina  moribundorum  obtegit  utrum  sit  tri¬ 
buenda,  an  potius  lymphae  coagulabili,  non  con¬ 
stat. 

vi.  Tunica  Choroidea,  ex  vasculis  suis  sic  nun¬ 
cupata,  scleroticae  substernitur  ;  cui,  ope  telae 
cellulosae  et  vasculorum,  adhaerescit  :  huic  tan¬ 
dem  ad  originem  corneae,  vinculo  lato,  quod  or¬ 
biculus  Ciliaris  audit,  connectitur.  Hic  cho¬ 
roidea  lentem  versus  properat,  et  contracta  in 
plurimas  rugas  et  plicas,  humoris  vitrei  parti 
anteriori  per  multum  mucum  nigrum,  connecti¬ 
tur:  et  plicae  longe  progressae  ante  lentem  li¬ 
bere  volitant,  neque  ejus  capsulae  adhaerent. 
Hae  quibus  nomen  est  processus  ciliares ,  refertae 

vasis,  ut,  iis  humore,  subtili  colorato  repletis  fa¬ 
cile  videatur.  Cum  aliquis  per  corpus  vitreum 
spectat,  pulcherrimum  spectaculum  ei  apparet, 
quod  hi  processus  radiis  cinereis  et  nigris  vice 
alterna,  referentibus  concolore  quorundam  flo¬ 
rum  discos  situ,  instruuntur  :  illosque  membra¬ 
nula  sulcata  coronae  ciliaris  accipit.  Choroidea 
igitur  simplex,  tantum  tunica  vasculosa  sibi  pro¬ 
pria,  nec  quidem  fibris  musculosis  ad  processus 
ciliares,  ex  ulla  parte  constat. 

vii.  Iris,  ob  colores  suos  vividos  sic  nominata, 
mobilis  est  et  tenuis ;  perforatur  pupilla,  quam 
membrana  vasculosa  pupillaris  in  foetu,  circiter 
mensem  octavum  graviditatis  occludit.  Orbi¬ 
culus  ciliaris  per  quem  vascula  et  nervi  plurimi 
ad  eum  feruntur,  iridem  a  choroidea  vicina  di¬ 
vidit.  Hae  tunicae  tamen  alia  ex  alia  optime 
distinguuntur,  quod  iris  secus  ac  choroidea 
maxime  mobilis  et  contractilis,  existit,  ita  Ut 
nemo,  fabrica  ipsarum  perspecta,  illam  hujus 
esse  propaginem  existimare  potest.  Vasis  ejds 
bene  impletis,  iris  tota  rubet,  et  non  modo  duo¬ 
bus  circulis  arteriosis,  sed  etiam  plurimis  striis, 
prout  pupilla  contrahatur  vel  diducatur,  flexuo¬ 

sis  aut  rectis,  quae,  pigmento  eloto,  in  superficie 
posteriore  sunt  evidentiores,  instruitur.  Fibrae 
musculares,  quamvis  vix  ope  scalpelli  detegendae 
a  mobilitate  iridis,  et  nervorum  plurimis  fasci¬ 
culis  quos  accipit,  satis  manifestae  sunt ;  fibrae 
longitudinales  ei  fortasse  solae  insunt,  quamvis 
circulares  quoque  “  ex  acie  mentis”  forsan  de¬ 
pictae  sint. 

viii.  Iris  in  incolis  regionum  septentriona¬ 
lium  maxime  est  coeruleae,  sed  quo  propius  ad 
circulum  aequinoctii  approquinquamus  eo  magis 
fusca  aut  nigra  fit.  Flocculis  qui  faciem  ejus 
anteriorem  obsident,  et  qui  eos  sericam  villosam 
quatenus  referunt,  color  qualiscunque  sit,  est 
tribuendus.  Hujusmodi  flocculi  ex  fabrica  sua 
propria,  colore  magis  vivido  vel  saturo  existunt, 
ad  quem  autem  fuscum  vel  nigrum  reddendum, 
.unicus  quo  iris  posterior  oblinitur,  insuper  con¬ 
fert. 

ix.  Pigmentum  nigrum  est  mucus  tenax,  qui 
faciem  iridis  posteriorem  cui  nomen  ex  colore 
est  uvea ,  processus  ciliares,  et  totam  choroideam, 
praesertim  sedem  hujus  concavam,  illinit.  Te¬ 
lam  cellulosam  harum  partium  porro  inficit,  et  a 

vasis,  non  glandulis,  quae  profecto  nullae  sunt, 
secernitur.  Interdum  est  tenue,  et  in  quibus¬ 
dam,  quamvis  perpaucis  hominibus,  omnino  ab¬ 
est  :  In  plurimis  aliis  animalibus  circa  axem  op- 
ticum  pulcherrimum  et  varium  aspectum  ex¬ 
hibet, 

x.  Retina ,  ab  expansa  nervi  optici  medulla 
ortum  ducens,  ex  oculorum  tunicis  est  intima, 
eique  omnes  caeterae  quasi  inserviunt.  Rebus, 
sic  se  habentibus,  e  re  nostra,  pauca  de  re  ortu 
hujus  nervi,  dicere  fortasse  non  abhorrebit. 

Nervi  optici,  quibus  par  secundum  nervoruht 
cerebri  constituitur,  ex  thalamo  anterioris  ven¬ 
triculi  quisque  proprio,  originem  ducunt.  Dein 
ex  basi  cranii  egredientes  anterius  properant,  ut 
ad  sellam  turcicam  “  medullis  ipsorum  mutuo 
commistis”  aliquatenus  fortasse  decussent,  prius¬ 
quam  ad  oculos  tendant.  Quamvis  vero  res  sic 
se  habeat,  tamen  plures  incisiones,  utrumque 
nervum,  fibris  quas  ex  proprio  thalamo  accepe- 
rat  etiam  retentis,  oculum  proprium  attingere, 
ostenderent.  Quum  ad  oculum  proprium  perve¬ 
nit,  nervus  in  eum,  angulum  interiorem  orbitae 
versus,  in  omnibus  animalibus,  intrat.  Hucus- 

que 

que  forma  cylindrica,  substantia  firma,  albidis¬ 
sima,  in  taeniolas  latas  intus  divisa,  nunc  cito 
constringitur  ;  et  exteriore  ejus  tunica,  cujus 
ope  scleroticae  adhaeret,  deposita,  ad  ortum  cho- 
roidis  venit :  hic  per  laminam  cribrosam  pro¬ 
priam,  ostiolis  triginta  pertusam,  columnae  ejus 
medullares  surgunt,  calyculam  interiore  oculo 
forment,  unde  retina  expanditur. 

xi.  Pulpa  Retinae  tenerrima  ex  nervo  sic  or¬ 
ta,  est  colore  cinereo  et  semipellucido  :  Striae  vel 
fibrae  conspicuae  ei  prorsus  desunt :  Ad  partem 
anteriorem  oculi  supra  humorem  vitreum  sus¬ 
tentata  fertur,  ubi  juxta  processus  ciliares  ces¬ 
sit  subito,  neque  quod  Hallero  et  aliis  visum 
est,  laminam  teneram  usque  ad  lentem  chrystal- 
linam  emittit.  Quod  ad  structuram  interiorem 
attinet,  ex  tela  cellulosa  multum  plicata  et  vasa 
plurima  sustentante,  constat ;  in  quae  nervosa  pul¬ 
pa  ejus  proxima  choroidi  supersternitur.  Reti¬ 
na  sic  vasis  instructa,  quod  ad  fabricam  attinet, 
a  caeteris  partibus  acutissimo  sensu  praeditis,  na¬ 
ribus,  ore  interno,  papillis  cutis,  et  glande  penis, 
omnia  quae  vasa  habent,  ut  munera  sua  persol¬ 
vant,  haud  differt. 

xn.  Per  laminam  cribrosam  centri  Retinae, 
arteria  et  venula  simul  cum  columnis  medullari¬ 
bus,  transeunt.  Ramusculi  hujus,  sanguine  fere 
semper  turgidi,  ad  retinam  eduntur  :  illa  surcu¬ 
los  minutissimos  eidem  impertit,  dum  interea 
trunculus  princeps  tendit  per  vitreum,  quod  nu¬ 
trit,  ut  in  capsulam  lentis  chrystallinae  demum 
evanescat. 

xiii.  Humores  qui  eas  tunicas  implent,  et  ad 
retinam,  sedein  visus,  radias  lucentes  transmit¬ 
tunt,  sunt  in  numero  tres,  Vitreus,  Chrystalli- 
nus,  et  Aquosus. 

xiv.  Humor  vitreus  posteriorem  et  majorem 
partem  oculi  occupat,  et  ex  plurimis  cellulis 
aqua  tenuissima  impletis,  et  quas  septula  poro- 
siora  a  se  invicem  dividunt,  constat.  Ha?  om¬ 
nes  a  hyaloidea  tenui  et  simplici  et  continua  sibi 
tunica,  quam  acida  reddunt  conspicuam,  circum¬ 
dantur.  Arteriae  retinae  surculi  qui  per  septula 
prorepunt,  hanc  aquam  exhalant.  Humor  vi¬ 
treus  sustentat  retinam,  et  lentem  ab  hac  rite  di¬ 
movet. 

xv.  In  anteriore  foveola  hujus ,  Lens  Chry  st  al¬ 
linet  insidet,  quam  capsula  propria  contegit.  Cap- 

sula  tunicae  hyaloideae  per  membranam  coronae 
ciliaris  sulcatam  annectitur  :  spatium  ita  inter¬ 
cipitur,  quod  flatu  facile  potest  repleri,  et  quod 
ex  inventore,  Canalis  Petitianus  nominatur.  Hae 
membranae  invicem  sibi  connexae,  et  agglutina- 
tio  processuum  ciliarium  cum  corona,  lentem  in 
suo  loco  continent. 

:  xvi.  Lamellae  plurimae  circa  nucleum  densio¬ 
rem  appositae,  lentem  constituunt ;  et  bas  vasa 
recte  penetrantia  in  ejus  substantiam  nutrire,, 
verisimile  est ;  quanquam  nulla  sedulitas  anato¬ 
mica,  haec,  vel  in  foetu  ipso,  ubi  omnia  sanguine 
turgent,  hucusque  potuit  demonstrare.  In  cap¬ 
sula  multae  arteriae  existunt.  Lens,  in  primis 
annis  vitae  convexior,  mollior  et  magis  pellucida 
existit :  paulatim  indurescit,  plana  fit  et  fusca, 
donec  in  provectiore  aetate  electri  colorem  fere 
refert. 

xvi x.  Humor  aquosus,  reliquam  partem  oculi, 
ititer  corneam  et  lentem,  quam  in  duas  cameras, 
magnitudine  impares,  protensa  mobilis  cortina 
iridis  dividit,  occupat.  Hunc  humorem  quem 
pellicula  propria  continet,  vascula  iridis  et  pro¬ 
cessum  ciliarium,  quae  eum  amissum  cito  reno¬ 
vant,  exhalant.  Corneam  suffulcit,  lentem  ab 

injuriis  tuetur,  et  motui  iridis  inservit,  radios 
lucis  quodammodo,  sed  parum  refringit. 

xviii.  Nervi  plurimi  tribuuntur  oculo,  et  hu¬ 
jus  praeclarum  officium  satis  indicant.  Nervi 
optici  sensui  soli  inserviunt :  par  tertium,  quar¬ 
tum,  primus  ramus  quinti,  et  quaedam  filamen¬ 
ta  sexti,  motus  tribuuntur  musculis  oculi.  Ra¬ 
mus  ex  supra-orbitario  nervo  quinti  paris  coiens 
cum  surculis  tertii,  ganglion  ophthalmicum  in 
omnibus  repertum  gignet :  inde  oriuntur  nervi 
ciliares,  qui  sclerotica  perforata,  ad  iridem, 
quam  animant,  feruntur. 

xix.  Carotis  interna  mittit  arteriam  ophthal- 
cam  ;  inde  musculi  oculi  ipsius,  glandula  la- 
chrymalis  et  partes  vicinae,  sanguinem  accipiunt. 
Arteriae  ciliares  longae  et  breves  circulos  iridis 

formant.  Sanguis  ad  sinum  cavernosum  reduci- 

USUS  PARTIUM. 


xx.  Oculus  de  cujus  fabrica  exquisita  trac¬ 
tavimus,  visui,  qui  caeteris  sensibus  hominis 
longe  antecellit,  per  medium  lucis,  inservit. 
Haec,  legibus  propriis,  obtemperat.  Iliisque  rite 
cognitis,  quomodo  omnes  oculi  humores,  qui 
radios  lucis  varie  refringunt,  ad  visum  conspi¬ 
rent,  neminem  latebit. 

xx j.  Radii  ex  corpore  reflexi,  corneam  glo¬ 
bosam  petunt :  eam  nisi  aliquanto  sint  obliqui¬ 
ores,  permeant ;  ab  illa  et  aquoso  humore  subja¬ 
cente  refracti  ;  et  paulum  convergentes,  ad  len¬ 
tem  chrystallinam  rectiores  tendunt :  vi  cujus 
et  corneae,  humoris  vitrei  majore  refringente, 
adhuc  magis  convergunt,  ut  imaginem  parvae 
rei  externae,  distinctam  et  pulcherrimam  sed 
inversam,  in  retinam  sensilem,  sic  depingere 
possint. 

xxii.  Sensus  hinc  excitatus,  per  nervum  op¬ 
ticum  ad  cerebrum,  unde  rem  de  qua  radii  lu¬ 
cis 

cis  perveniunt  habemus  perceptam,  defertur; 
clarius  autem,  saltem  intra  certos  fines,  aut  ob¬ 
scurius,  prout  in  actionem  retina  validius  vel 
languidius  incitata  fuerit.  Sic  res  externae,  e- 
rectae  quidem  ;  sed  lumine  vel  umbra  tantum 
mutatae,  percipiuntur  :  formam  et  figuram  et 
distantiam  cum  signis  visus  conjunctas  habe¬ 
mus  :  sed  post  plurima  experimenta  in  tactum, 
summa  attentione  repetita,  quo  nexus  arctissi¬ 
mus  inter  qualitates  corporum  visu  et  tactu  ex¬ 
plorandas,  in  mente  nostra  confirmetur. 

xxiii.  Retina,  puncto  medio  in  axi  optico  si¬ 
to,  lucis  radios  sentit,  sensuque  magis  subtili 
praedita  videtur.  Qumetiam  ad  fundum  oculi 
radii  lucis  obliquiores  perveniunt,  quos  iris  vel 
pigmentum  processuum  ciliarium  obruit.  Lucem 
tamen  tota  retina,  nisi  sub  nervi  optici  ingres¬ 
sum,  ut  ab  experimentis  constat,  sentit.  Arte¬ 
riam  retinae  ibi  intrantem,  et  laminam  cribro¬ 
sam  quasi  causas  ejus  insensilitatis,  quidam 
causati  sunt :  hoc  tamen  revera  ex  indole  nimis 
rudi  et  callosa,  a  particulis  tenuissimis  lucis  non 
excitanda,  nervi  in  retinam  mollem  nondum 
pcpansi,  oritur.  Haec  insensili  t  as,  quae  ex  axi 

optico,  angulum  internum  versus  sex  ex  qua¬ 
draginta  partibus  pollicis,  pertinet,  parum  labis 
visui  infert.  Ratio  insertionis  obliquae  nervi 
optici  omnium  animalium  nunc  apparet ;  nam 
si  ad  axem  opticum  vel  angulum  externum  in- 
trasset,  omnem  potestatem  remotiora  contem¬ 
plandi  abriperet,  et  propiora  foramine  quasi 
pertusa,  non  sine  magno  incommodo  visus,  ante 
oculos  sic  formatos  collocata  esse,  viderentur. 

>  xxiv.  ,Cur  ex  duplice  retina  sensatio  simplex 
oritur,  et  qui  fit  ut  duobus  oculis  rem  unicam 
capiamus  ?  Hinc  hypothesium  agmen,  et  la¬ 
tam  arenam  in  quam  non  est  meum  descendere. 
“  Scire  tamen  juvat,  ad  hoc  tandem  ventum 
esse,  simplicem  de  hac  re  latam  esse  a  Natura 
legem,  scilicet,  ut  omne  visibile  spectetur  secun¬ 
dum  directionem  rectae  lineae  a  puncto  retince , 
super  quod  depicta  fuerit  ejus  imago,  per  cen¬ 
trum  oculi  transeuntis.  Nondum  prolata  sunt 
experimenta  neque  argumenta,  quae  ostendant 
dictam  directionem,  mathematica  accuratione 
esse  veram  :  sed  neque  error  ullus,  vel  levissi¬ 
mus,  in  hac  re  detectus  est.  Oportet  igitur  ex 
jam  institutis  experimentis  concludamus,  direc¬ 
tionem 

tlonem  qua  punctum  visibile  spectatur,  esse  vel 
hanc  Vel  huic  quam  proximam.  Homo  igitur 
sic  constitutus,  hujusmodi  nimirum  videndi  lege 
3ata,  si  imago  erecta  fuisset,  rem  ipsam  inver¬ 
sam  vidisset :  et  pari  ratione,  qitae  inversae  de¬ 
pinguntur,  easdem  erectas  videt*.” 

xxv.  Nervorum  opticorum  junctio,  ante  suum 
exitum  e  cranio,  consensui  arcto  aut  ipsorum 
parallelismo  fundamentum  nullo  modo  praebet : 
sed  intima  mixtura  substantiae  nervorum  in  om¬ 
nibus  animalibus,  piscibus  exceptis,  conspicua, 
non  omni  usu  careat.  Fibrae  ex  utroque  nervo, 
utrumque  oculum  sic  petunt :  et  quamquam  de¬ 
cussatio  perfecta  haud  accidat,  si  alter  nervo¬ 
rum  ante  congressum  opprimatur,  oculus  ad 
quem  pertinet,  minore  injuria,  quam  aliter,  af¬ 
ficiatur. 

xxvi.  Ab  iridis  miro  consensu  curn  propria 
visus  sede,  quibusdam  choroidem  pro  hac -du¬ 
centibus  placuit,  ut  iridem  cum  choroide  conti¬ 
nuam  praedicare  vellent.  Utraque  opinio  obli¬ 
vioni  fere  cessit :  veruntamen  partium  quae  re¬ 
tinae  inserviunt,  nulla  est  magis  necessaria,  aut 
visui  melius  auxiliatur,  quam  modo  dicta  menf-! 
brana.  i 

xxvii.  Iris 

*  Conspect.  Gregor». 

xxvn.  Iris  quorundam  animalium,  autem  vix 
ita  in  homine,  voluntati  paret.  Attamen  dum 
propiora  adspicit,  pupilla,  ne  radii  lucis  e  vicinis 
venientes,  perturbent  visum,  manifeste  constrin¬ 
gitur  :  et  e  contra,  foramen  ejus  quando  distam 
tiora  contemplemur,  ut  perceptio  clarior  extet, 
magis  fit  patulum.  Claro  itaque  et  distincto  visui, 
lucis,  hi  pupillae  motus  famulantur,  dum  nisus 
cujusdam  et  mutationis  sensum  qui  tentat,  ex¬ 
periatur.  Iridi  munus  supremum  et  honorifi¬ 
cum  conceditur,  oculum  prout  constringatur 
vel  dilatetur,  ad  res  varie  distantes  contemplan¬ 
das,  aptare. 

xxvi ii.  Pigmentum  nigrum  iridis  processuum¬ 
que  ciliarium  radios  lucis  obliquiores  absorbet  : 
quosque  insuper  tenera  semipellucida  retina 
transmittit ;  ne  ulla  fiat  ipsorum  reflectio,  quae 
visum  accuratum,  quo  egemus,  prorsus  turbaret. 
Vasa  quidem  tunicae  choroidis,  quae  membrana 
in  fere  omni  animali  reperta,  modis  pluribus  for¬ 
san,  vix  excogitatis,  caeter  as  oculi  partes  adjuvat, 
pigmentum  modo  dictum  secernunt. 


FINIS, 


